CELEX: 22012D0204
Language: da
Date: 2012-10-26 00:00:00
Title: Det Blandede EØS-udvalgs afgørelse nr. 204/2012 af 26. oktober 2012 om ændring af EØS-aftalens protokol 10 om forenkling af kontrol og formaliteter i forbindelse med godstransport

24.1.2013   
            
            
               DA
            
            
               Den Europæiske Unions Tidende
            
            
               L 21/57
            
         
      DET BLANDEDE EØS-UDVALGS AFGØRELSE
   
   
      Nr. 204/2012
   af 26. oktober 2012
   om ændring af EØS-aftalens protokol 10 om forenkling af kontrol og formaliteter i forbindelse med godstransport
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               I artikel 9b, stk. 1, i kapitel IIa i EØS-aftalens protokol 10 fastsættes, at de kontraherende parter indfører og anvender de toldsikkerhedsforanstaltninger, der fastlægges i kapitel IIa, over for varer, der ankommer til eller forlader deres toldområder, og sikrer således ækvivalens mellem sikkerhedsniveauerne ved deres ydre grænser.
            
         
               (2)
            
            
               I artikel 9h i kapitel IIa i EØS-aftalens protokol 10 fastsættes en procedure til foretagelse af de nødvendige ændringer for at tage hensyn til udviklingen i EU-lovgivningen i anliggender, der er omfattet af kapitel IIa.
            
         
               (3)
            
            
               EU-lovgivningen om toldsikkerhedsforanstaltninger er blevet ændret, navnlig ved Kommissionens forordning (EF) nr. 312/2009 (1), Kommissionens forordning (EU) nr. 169/2010 (2) og Kommissionens forordning (EU) nr. 430/2010 (3).
            
         
               (4)
            
            
               Bestemmelserne i EØS-aftalens protokol 10 skal bringes i overensstemmelse med ændringerne i EU-lovgivningen for at sikre ækvivalens mellem sikkerhedsniveauerne.
            
         
               (5)
            
            
               Denne afgørelse finder ikke anvendelse på Island og Liechtenstein. Disse lande bør dog kunne tilslutte sig den efter en ny afgørelse.
            
         
               (6)
            
            
               Protokol 10 til EØS-aftalen bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I bilag I i protokol 10 til EØS-aftalen foretages følgende ændringer:
   
               1)
            
            
               Artikel 2, stk. 1, litra e), affattes således:
               
                           »e)
                        
                        
                           varer, for hvilke toldangivelsen i henhold til de kontraherende parters lovgivning kan afgives mundtligt eller i og med, at grænsen overskrides, med undtagelse af løsøre og bohave, paller, containere og transportmidler til vej-, jernbane-, luft- og søtransport samt transport ad indre vandveje, der transporteres i henhold til en transportkontrakt«
                        
                     
         
               2)
            
            
               Artikel 2, stk. 1, litra j), affattes således:
               
                           »j)
                        
                        
                           følgende varer, der føres ind i eller ud af en kontraherende parts toldområde direkte til eller fra bore- eller produktionsplatforme eller vindmøller, som drives af en person, der er etableret i de kontraherende parters toldområde:
                           
                                       i)
                                    
                                    
                                       varer, der har udgjort en del af sådanne platforme eller vindmøller i nybygnings-, reparations-, vedligeholdelses- eller ombygningsøjemed
                                    
                                 
                                       ii)
                                    
                                    
                                       varer, der har været anvendt til udstyring af nævnte platforme eller vindmøller
                                    
                                 
                                       iii)
                                    
                                    
                                       andre forsyninger, der er blevet anvendt eller forbrugt på nævnte platforme eller vindmøller, og
                                    
                                 
                                       iv)
                                    
                                    
                                       ufarlige affaldsprodukter fra nævnte platforme eller vindmøller«.
                                    
                                 
                     
         
               3)
            
            
               Efter artikel 2, stk. 1, litra l), indsættes følgende:
               
                           »m)
                        
                        
                           varer afsendt fra Helgoland, Republikken San Marino og Vatikanstaten til én af de kontraherende parter eller afsendt fra én af de kontraherende parter til disse områder
                        
                     
                           n)
                        
                        
                           varer, der transporteres med skib i fast rutefart med behørig bevilling efter de samme procedurer som fastsat i artikel 313b i forordning (EØF) nr. 2454/93.«
                        
                     
         
               4.
            
            
               Artikel 2, stk. 3, affattes således:
               »3.   Der kræves ingen summarisk udgangsangivelse i følgende tilfælde:
               
                           a)
                        
                        
                           for varer, der leveres til montering som dele af eller tilbehør til skibe eller luftfartøjer, motorbrændstof, smøremidler og gas, der er nødvendig for driften af skibene eller luftfartøjerne, fødevarer og andre varer, der skal forbruges eller sælges om bord
                        
                     
                           b)
                        
                        
                           for varer, der er omfattet af en forsendelsesprocedure, når de data, der kræves indeholdt i den summariske udgangsangivelse, er oplyst i den elektroniske forsendelsesangivelse, og såfremt bestemmelsestoldstedet også er udgangstoldstedet
                        
                     
                           c)
                        
                        
                           for varer, der lastes i en havn eller lufthavn på de kontraherende parters respektive toldområde med henblik på losning i en anden havn eller lufthavn på dette område, når disse varer under et midlertidigt ophold i en havn eller lufthavn uden for dette toldområde skal forblive om bord på det skib eller det luftfartøj, der transporterer dem
                        
                     
                           d)
                        
                        
                           for varer, der i en havn eller lufthavn ikke losses fra det transportmiddel, der bragte dem ind i de kontraherende parters respektive toldområde, og som vil føre dem ud af samme område
                        
                     
                           e)
                        
                        
                           for varer, der blev lastet i en tidligere havn eller lufthavn i de kontraherende parters respektive toldområde, og som forbliver om bord på det transportmiddel, der skal føre dem ud af dette område
                        
                     
                           f)
                        
                        
                           når varer under midlertidig opbevaring eller i frizone af kontroltype I under tilsyn af det samme toldsted omlades fra det transportmiddel, der førte dem til det midlertidige oplag eller frizonen, til et skib, et luftfartøj eller en jernbanevogn, der skal føre dem fra nævnte midlertidige oplag eller frizone ud af de kontraherende parters respektive toldområde, såfremt
                           
                                       i)
                                    
                                    
                                       omladning sker senest 14 kalenderdage efter det tidspunkt, hvor varerne blev frembudt til midlertidig opbevaring eller til en frizone af kontroltype I; under ekstraordinære omstændigheder kan toldmyndighederne forlænge perioden med den tid, der er nødvendig for at afhjælpe disse omstændigheder
                                    
                                 
                                       ii)
                                    
                                    
                                       oplysninger om varerne står til rådighed for toldmyndighederne, og
                                    
                                 
                                       iii)
                                    
                                    
                                       der, så vidt det er transportøren bekendt, ikke sker nogen ændring af varernes bestemmelsessted og modtageren.«
                                    
                                 
                     
         Artikel 2
   Denne afgørelse træder i kraft den 1. november 2012, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (4).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 26. oktober 2012.
      
         
            På Det Blandede EØS-udvalgs vegne
         
         Atle LEIKVOLL
         
         
            Formand
         
      
   
   
      (1)  EUT L 98 af 17.4.2009, s. 3.
   
      (2)  EUT L 51 af 2.3.2010, s. 2.
   
      (3)  EUT L 125 af 21.5.2010, s. 10.
   
      (4)  Ingen forfatningsmæssige krav angivet.
   
      Fælles erklæring fra de kontraherende parter til Det Blandede EØS-udvalgs afgørelse nr. 204/2012 af 26. oktober 2012 om ændring af EØS-aftalens protokol 10 vedrørende artikel 1, stk. 2, i bilag I til protokol 10
      Med hensyn til de data, der kræves indeholdt i den summariske indgangs- eller udgangsangivelse, bekræfter de kontraherende parter, at
      
                  —
               
               
                  bestemmelserne vedrørende EORI-numre og
               
            
                  —
               
               
                  bestemmelserne vedrørende krav for omdirigeringsanmodninger, jf. punkt 2.6 — tabel 6 i bilag 30a,
               
            indført ved Kommissionens forordning (EF) nr. 312/2009 af 16. april 2009, ikke finder anvendelse på angivelser, der er indgivet i en EFTA-stat.